

***У С Л О В И Я***

**за участие и провеждане на процедура „открит конкурс” по реда на Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти на територията на ТП ДГС Оряхово**

***I. П Р Е Д М Е Т Н А П Р О Ц Е Д У Р А Т А***

1. Възлагане изпълнението на дейността **,,Механизирана пълна подготовка на почвата за залесяване ” в обект № 5** на територията на ТП ДГС Оряхово с начална цена без ДДС:

|  |  |  |  |  |  |  |
| --- | --- | --- | --- | --- | --- | --- |
| **Обект**  **№** | **Отдел,**  **Подотдел,** | **Дейност** | **Дка** | **Начална цена на**  **1 дка** | **Гаранция за участие** | **Начална цена без ДДС лева** |
| №5 | 5 „б“-част | **Механизирана пълна подготовка на почвата за залесяване** |  |  |  |  |
| Механизирано почистване чрез раздробяване на храсти, издънки и клони | 64 | 190 лв. |  | 12 160,00лв. |
|  | Механизирана обработка на почвата /дълбочина не по-малко от 40см/, в т.ч. механизирано раздробяване на всички пъни и подравняване | 64 | 430 лв. |  | 27 520,00лв. |
| **Общо:** | Дисковане с дискова брана –  в двете посоки\* | 64 | 30 лв. |  | 1 920,00лв. |
| **Общо:** |  | **64** | **650 лв.** |  | **41 600,00лв.** |
| 9 „к“ | Механизирано почистване чрез раздробяване на храсти, издънки и клони | 58 | 190 лв. |  | 11 020**.**00лв. |
|  | Механизирана обработка на почвата /дълбочина не по-малко от 40см/, в т.ч. механизирано раздробяване на всички пъни и подравняване | 58 | 430 лв. |  | 24 940,00лв. |
|  | Дисковане с дискова брана –  в двете посоки\* | 58 | 30 лв. |  | 1 740,00лв. |
| **Общо:** |  | **58** | **650 лв.** |  | **37 700,00лв.** |
|  | Механизирано почистване чрез раздробяване на храсти, издънки и клони | 18 | 190 лв. |  | 3 420,00лв |
| 10 „и“ | Механизирана обработка на почвата /дълбочина не по-малко от 40см/, в т.ч. механизирано раздробяване на всички пъни и подравняване | 18 | 430 лв. |  | 7 740,00лв |
|  | Дисковане с дискова брана –  в двете посоки\* | 18 | 30 лв. |  | 540,00лв |
| **Общо:** |  | **18** | **650 лв.** |  | **11 700,00лв.** |
|  | **Общо за обект№ 5** |  | **140дка** | **650 лв.** | **4 550,00 лв.** | **91 000,00лв.** |

Срок за изпълнение на дейността: **За Обект № 5 до** **31.12.2024 година.**

***ІІ. СТОЙНОСТ НА ОБЕКТА***

2.1. Стойността на обекта е **91 000,00** (Деветдесет и една хиляди лева) без ДДС.

2.2. Стойността е формирана при пълно изпълнение на предвидените количества, дейности и спазване на технологичните схеми на работа и предвидените срокове.

**2.3. Тези стойности участниците в конкурса не трябва да надвишават в офертите си.**

***ІІІ. УСЛОВИЯ, РЕД И СРОК ЗА ВНАСЯНЕ НА ГАРАНЦИИТЕ***

**3.1. Гаранцията за участие** в процедурата **е** **в размер на 5 % от началната цена на обекта** и се представя като парична сума в размер **4 550,00 лв. /**Четири хиляди петстотин и петдесет лева/ **без ДДС.**

Определената гаранция за участие се внася по сметка на ТП ДГС Оряхово:

Сметка BG37СЕСВ979010Е7745000 на ТП ДГС Оряхово при банка ЦКБ АД клон Козлодуй с BIC СЕСВBGSF **до 23:59 часа на** **08.11.2024 г.**

**ВАЖНО! Гаранцията за участие следва да е постъпила реално по банковата сметка на ТП ДГС Оряхово до 23:59 часа на 08.11.2024 г., включително. Ако сумата е постъпила по банковата сметка на ТП ДГС Оряхово след посочения срок, това е основание за отстраняване на кандидата**.

Възложителят освобождава гаранциите за участие на:

1. Отстранените участници и на участниците, които не са класирани на първо или второ място, в срок 3 работни дни след изтичането на срока за обжалване на заповедта на възложителя за определяне на изпълнител;

2. Класираните на първо и на второ място – след сключването на договора по чл. 35, с уточнението, че на спечелилият участник, класиран на първо място, избрал да внесе гаранция за изпълнение под формата на парична сума и подписал договора, гаранцията за участие се освобождава частично, като се връща само разликата до размера й от 5 % от достигнатата цена, в случай че последната е по – ниска от първоначалната цена за обекта.

3.Обжалващия заповедта на възложителя за определяне на изпълнител - в срок 5 работни дни от приключване на производството по обжалване.

При прекратяване на процедурата гаранциите на всички участници се освобождават в срок 3 работни дни след влизането в сила на заповедта за прекратяване.

Възложителят освобождава гаранциите, без да дължи лихви за периода през който средствата законно са престояли при него.

Възложителят задържа гаранцията за участие, когато участник в процедура:

1. Оттегля офертата след изтичането на срока за подаването й – при открит конкурс;
2. Е определен за изпълнител, но не изпълни задължението си да сключи договор по чл. 35;
3. Не представи документите по чл. 35, ал. 5 в определения срок.

Гаранцията за изпълнение на договорите е в размер на **5 %**, от достигнатата стойност за обектите. Гаранцията за изпълнение се представя в една от следните форми, по избор на определения за изпълнител:

- парична сума, внесена по сметка на Възложителя;

- банкова гаранция, учредена в полза на Възложителя.

Когато гаранцията за изпълнение е банкова гаранция, същата трябва да е учредена в полза на ТП ДГС Оряхово: безусловна и неотменяема и се представя в оригинал в срока по чл. 23, ал. 6 от Наредбата, като срокът й на действие следва да е не по-малък от един (1) месец след датата, посочена като крайна дата за изпълнение, съгласно документацията и проекта на договора. В нея да има запис, че същата се освобождава след изрично писмено известие от възложителя на дейността.

Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.

Гаранцията за изпълнение се освобождава в срок от 10 /десет/ работни дни след окончателното приемане на извършената работа, предмет на възлагането с приемателно-предавателен протокол.

***ІV. НАЧИН НА ПЛАЩАНЕ***

4.1. Плащането се извършва по банковата сметка на фирмата – изпълнител, отразена в сключените договори, и при качествено изпълнение на дейностите.

4.2. Плащането ще се извършва периодично след съставяне протокол за приемане на извършената дейност за всеки подотдел и изготвяне на фактура от кандидатите, с които са сключени договорите за изпълнение.

***V. ЗАКУПУВАНЕ НА ДОКУМЕНТАЦИЯ И ОГЛЕД НА ОБЕКТИТЕ***

5.1. Кандидатите за участие в конкурса могат да изтеглят документацията от интернет страницата на СЗДП Враца на адрес <https://www.szdp.bg> без заплащане или да я закупят от ТП ДГС Оряхово. Цената на конкурсната документация за участие е **10,00 (десет)лв**. без ДДС. Същите се закупуват в ТП ДГС Оряхово всеки работен ден от 8:00 часа до 16:00 часа от обявяването на конкурса и **до** **12:00 часа на 11.11.2024 година.**

До три дни преди изтичането на срока за подаване на офертите лицата могат да поискат писмено от възложителя разяснения по документацията за участие. В срок един ден от постъпването на искането възложителят публикува разяснението на съответната интернет страница, без да посочва лицето, което е направило искането.

5.2. Достъп до площите ще се осигури всеки работен ден от **8:00** часа до **16:00** часа от обявяването на конкурса до **08.11.2024 година**, с представител на стопанството. Разходите за огледа са за сметка на кандидата.

***VІ. ВРЕМЕ И МЯСТО НА ПРОВЕЖДАНЕ НА КОНКУРСА***

6.1. Конкурсът ще се проведе на **11.11.2024 година** от **15:00 часа** в административната сградата на ТП ДГС Оряхово, в гр. Оряхово, ул. „Коста Лулчев“ № 5.

***VІІ. ИЗИСКВАНИЯ КЪМ КАНДИДАТИТЕ***

**7. Условия за допускане до участие в открития конкурс** за извършване на възложената им дейност:

7.1. В процедурата могат да участват физически лица и търговци отговарящи на изискванията на чл. 11, ал.2, т.2 от Наредбата.

7.2. До участие се допускат лица, които **нямат прекратени договори за възлагане на ЛКД и задържани в полза на ТП ДГС Оряхово гаранции за виновно неизпълнение на договор за период от три месеца, предхождащи провеждането на настоящата процедура. Обстоятелството се проверява служебно от комисията за провеждане на търга.**

7.3. Не може да участва в процедурата участник, който:

а) е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) е обявен в несъстоятелност и не е в производство по несъстоятелност;

в) е в производство по ликвидация;

г) не е свързано лице по смисъла на § 1, т. 15 от допълнителните разпоредби на Закона за отнемане на незаконно придобитото имущество ( в сила от 06.10.2023г) с директора на СЗДП ДП гр. Враца и на ТП ДГС Оряхово;

д) не е сключил договор с лице по чл. 86 от ЗПКОНПИ в сила от 06.10.2023г;

е) е лишен от право да упражнява търговска дейност;

ж) има парични задължения към държавата и към съответното ДП, установени с влязъл в сила акт на компетентен държавен орган, а когато възложител в процедурата е община, че участникът няма парични задължения и към съответната община, с влязъл в сила акт на компетентен орган;

з) не е внесъл гаранция за участие в конкурса;

и)заедно с посочените от него подизпълнители не отговаря на техническите и квалификационните изисквания за извършване на дейността, когато такива са определени в условията за провеждане на процедурата;

При подаване на офертата за участие участникът удостоверява отсъствието на обстоятелствата по букви “а”-„и” с декларация по **Образец № 2** – неразделна част от документацията.

Когато участникът в процедурата предвижда участие на подизпълнители, това се посочва в заявлението заедно с ЕИК или ЕГН. В този случай към офертата се прилага и декларация по **Образец** **/№ 2а/** за букви "а" - "ж" за всеки посочен подизпълнител.

Горепосочените изисквания с изключение на букви "б", "в", "д" и "ж" се отнасят за управителите или за лицата, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

Изискванията на букви "а" и "е", се прилагат, както следва:

1. при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;

2. при командитно дружество - за неограничено отговорните съдружници;

3. при дружество с ограничена отговорност - за управителя, а при няколко управители - за всеки от тях;

4. при еднолично дружество с ограничена отговорност - за управителя;

5. при акционерно дружество - за членовете на съвета на директорите, съответно на управителния съвет;

6. при командитно дружество с акции - за изпълнителните членове, на които е възложено управлението;

7. във всички останали случаи, включително за чуждестранните лица - за лицата, които представляват кандидата;

8. в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

Участниците, заедно с посочените от тях подизпълнители следва да притежават минимален брой собствена и/или наета необходима техника за изпълнение на дейността и правоспособни лица за управление на техниката, съответно с документи доказващи, че участникът притежава собствена или наета техника, за която се представя копие от договор за прехвърляне на собственост или копие от сключен договор за наем, и правоспособни лица за управление на техниката със съответните документи за правоспособност/.

Кандидатите следва да притежават минимален брой собствена и/или наета необходима техника за изпълнение на дейността:

**- 1 бр. трактор, 1 бр. мулчер, 1 бр. свредел за разбиване на дънери или изкоренител, 1 бр. плуг– риголвач, дъска за почистване и подравняване, 1 бр. дискова брана, както и всички други машини, които могат да извършват дейностите: Механизирано почистване чрез раздробяване на храсти, издънки и клони, механизирана обработка на почвата /дълбочина не по-малко от 40см/, в т.ч. механизирано раздробяване на всички пъни и подравняване, дисковане с дискова брана –в двете посоки\*.**

**Правоспособни лица за управление на техниката със съответните документи за правоспособност – 1 брой.**

Когато кандидат в процедура е чуждестранно физическо или юридическо лице, документите, които са на чужд език, се представят в официално заверен превод.

7.4. Изисквания, на които кандидатите следва да отговарят и да спазват.

7.4.1. При извършване на мероприятията в обекта, ИЗПЪЛНИТЕЛЯТ **е длъжен да спазва изискванията по охрана и безопасност на труда – Образец № 5**, които са установени в разпоредбите на Правила за здравословни и безопасни условия на труд в горските територии /*влезли в сила от 10.05.2019 г., издадени от министъра на земеделието, храните и горите, Обн. ДВ. бр.38 от 10 Май 2019 г./,*Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване */в сила от 09.01.2000 г., издадена от министъра на труда и социалната политика и министъра на здравеопазването, обн. ДВ. бр.88 от 8 Октомври 1999г., изм. ДВ. бр.48 от 13 Юни 2000г., изм. ДВ. бр.43 от 13 Май 2003г., изм. ДВ. бр.37 от 4 Май 2004г., изм. ДВ. бр.88 от 8 Октомври 2004г., изм. ДВ. бр.40 от 18 Април 2008г., изм. и доп. ДВ. бр.24 от 12 Март 2013г., изм. ДВ. бр.95 от 29 Ноември 2016г./,* както и другите нормативни актове уреждащи дейностите в обекта, като осигури на работниците предпазни средства с определено качество, съгласно конкурсните условия и спази следните изисквания:

7.4.2. В подписаните между него и работниците трудови договори, да бъде регламентирано, като двустранно задължение спазването на здравословните условия на труд и техническа безопасност за работа в горските територии;

7.4.3. Осигурени са на работниците – средства за първа помощ (полева аптечка на работния обект), плътно прилепнали дрехи, каски, антифони и жилетки със сигнален цвят или работно яке със същия цвят, предпазни обувки/ботуши с бомбе и ръкавици;

7.4.4. Да провежда начален, ежедневен, периодичен, а при необходимост и извънреден инструктаж на работниците, за техническа безопасност и хигиена на труда, което се удостоверява, че е извършено, чрез **Книга за инструктаж.**

7.4.5.Да спазва изискванията на Наредба № 8 от 11.05.2012 г. за условията и реда за защита на горските територии от пожари, съгласно чл. 136 и сл. от ЗГ, като:

- инструктира работниците за спазване на изискванията за противопожарна охрана;

- инструктира работниците за действия при критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

7.4.6**.** За времето на действие на договора ИЗПЪЛНИТЕЛЯТ **се задължава,** в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр. 28 от 1995 г., в сила от 10.08.1995 г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното:

* да определи места за бивакуване, след съгласуване с ВЪЗЛОЖИТЕЛЯ;
* да осигури на работниците и техните семейства, които нощуват в горската територия, подходящи условия за сън, чиста питейна вода и изграден сух санитарен възел;
* да изхвърля на **регламентирани депа** **битовите и недървесни отпадъци** и след работно време да ги извозва до **контейнерите за смет в населените места;**
* да изхвърля на **регламентирани депа** всички **химични** и **гориво-смазочни** отпадъци и използвани средства за **абсорбирането им**, където същите да се изнасят, а **не в контейнерите за смет в населените места**;

7.5.ИЗПЪЛНИТЕЛЯТ **е длъжен да използва** за изпълнението горскостопанската дейност, **мобилна техника в добро техническо състояние**, което включва:

* техническа изправност на техниката, която да не позволява изтичане на масло и гориво;
* използваната техника да е оборудвана със средства за абсорбиране на ГСМ-продукти**;**
* използваната техника да е оборудвана с годни пожарогасители и комплектувани аптечки за първа медицинска помощ.

Не се допуска до участие в конкурса всеки кандидат, който не отговаря на горните изисквания.

***VІІІ. ИЗИСКУЕМИ ДОКУМЕНТИ ЗА УЧАСТИЕ В КОНКУРСА***

**8. Необходими документи към офертата и изисквания за допускане до участие в процедурата:**

8.1. заявление за участие, в което се посочват обектът, за който се участва, името на участника, ЕИК или ЕГН, срок на валидност на офертата. С подаването на заявлението участникът се съгласява с условията за провеждане на конкурса**- Образец № 1**

8.2. декларация- **Образец № 2**, че участникът:

а) не е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) не е обявен в несъстоятелност и не е в производство по несъстоятелност;

в) не е в производство по ликвидация;

г) не е свързано лице по смисъла на § 1, т. 15 от допълнителните разпоредби на Закона за отнемане на незаконно придобитото имущество ( в сила от 06.10.2023г) с директора на СЗДП ДП гр. Враца и на ТП ДГС Оряхово;

д) не е сключил договор с лице по чл. 86 от ЗПКОНПИ в сила от 06.10.2023г;

е) не е лишен от право да упражнява търговска дейност;

ж) няма парични задължения към държавата и към съответното ДП, установени с влязъл в сила акт на компетентен държавен орган,

з) е внесъл гаранция за участие в конкурса;

и) заедно с посочените от него подизпълнители отговаря на техническите и квалификационните изисквания за извършване на дейността, когато такива са определени в условията за провеждане на процедурата;

**8.2.1. Когато участникът в процедурата предвижда участие на подизпълнители, това се посочва в заявлението. В този случай към офертата се прилага и декларация Образец № 2а, в която се посочват ЕИК или ЕГН и обстоятелствата от букви "а" - "ж" за всеки посочен подизпълнител.**

8.3. плик "Ценово предложение"- **Образец № 3.**

8.4. Декларация за техническа и кадрова обезпеченост – **Образец № 4.**

8.5. Нотариално заверено пълномощно на лицето, упълномощено да представя търговеца- участник в процедурата(ако участва, чрез пълномощник).

8.6. Документ за самоличност /лична карта/ на лицето, участник в процедурата.

/когато се явява на отваряне на офертите се представя пред комисията/.

8.7. Декларация за безопасност на труда- ***Образец № 5;***

*При откриване на процедурата присъстващите кандидати представят на комисията документ за самоличност, а когато участват чрез пълномощник – нотариално заверено пълномощно и документ за самоличност на пълномощника.*

*Забележка: Представители на участниците не е задължително да присъстват на отваряне на офертите в открития конкурс. Участник, който не е изпратил представител на датата и часа на открития конкурс няма да бъде отстраняван от по-нататъшно участие в процедурата, а комисията ще пристъпи към отваряне на офертите по реда на тяхното постъпване.*

***ІХ. ПОДГОТОВКА, ДЕПОЗИРАНЕ НА ОФЕРТИТЕ И РЕД ЗА РАЗГЛЕЖДАНЕТО ИМ***

При изготвяне на офертата всеки кандидат трябва да се придържа точно към обявените от възложителя условия.

До изтичането на срока за подаване на офертите всеки кандидат в процедурата може да промени, допълни или оттегли офертата си. Всеки кандидат има право да подаде една оферта.

Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност - факс и електронен адрес.

В плика се поставят документите, изисквани от възложителя, както и отделен запечатан непрозрачен плик "Ценово предложение", наименованието на участника и обекта, за който той подава оферта. Пликът "Ценово предложение" съдържа попълнено и подписано ценовото предложение на участника.

При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

Възложителят не приема за участие в процедурата и връща на участниците оферти, които са представени след изтичане на крайния срок за получаване или в не запечатан, прозрачен или скъсан плик. Тези обстоятелства се отбелязват във входящия регистър.

Възложителят няма право да откаже приемането и разглеждането на оферта на участник, освен когато офертата не е оформена съгласно изискванията на възложителя или е подадена извън определените срокове.

***Забележка: Предложената от съответния кандидат цена за изпълнение на услугата не може да бъде по-висока от обявената начална цена.***

Срокът на валидност на офертите е времето, през което участниците са обвързани с условията на представените от тях оферти, определени от възложителя: **90 календарни дни** от крайната дата за подаването им. Оферта с по-малък срок на валидност ще се отхвърля от възложителя като несъответстваща на изискванията. Записаната в предложението цена е без ДДС.

**Офертите се депозират** в деловодството на ТП ДГС Оряхово всеки работен денот обявяването на конкурса от 8:00 до 16:00 часа и **до 12:00 часа на** **11.11.2024 г.** Офертите се разглеждат от комисията по реда на тяхното постъпване.

**X. ЗАДЪЛЖИТЕЛНИ УСЛОВИЯ**

1. ИЗПЪЛНИТЕЛЯТ е задължен да спазва сроковете и последователността на предвидените дейности и операции в документацията и приложените технологични планове към документацията.

2. Всяка обективно наложила се промяна на обем на работа се съгласува писмено с ТП ДГС Оряхово.

3. ИЗПЪЛНИТЕЛЯТ провежда инструктаж по изискванията за охрана на труда на лицата извършващи възложените мероприятия.

**XI. ОТКРИВАНЕ НА ПРОЦЕДУРАТА**

**Конкурсът ще се проведе на 11.11.2024 г. от 15:00 часа в административната сграда на ТП ДГС Оряхово., в гр. Оряхово 3300, ул. “Коста Лулчев“ № 5.**

**Присъствието на кандидатите или техните пълномощници не е задължително.**

**XII. КРИТЕРИЙ ЗА ОЦЕНКА:**

**Критерият за оценка е най-ниска цена.**

**XIII. ОТВАРЯНЕ И ОЦЕНЯВАНЕ НА ПРЕДЛОЖЕНИЯТА. ОСНОВАНИЯ ЗА НЕДОПУСКАНЕ И ОТСТРАНЯВАНЕ.**

Конкурсът се провежда по следния начин:

Комисията започва работа в обявения в заповедта за откриване на конкурса час, след получаване на списъка с участници и представените оферти.

При открития конкурс всеки участник има право да присъства лично или чрез упълномощен представител при работата на комисията след представяне на документ за самоличност и нотариално заверено пълномощно от представлявания - когато е приложимо.

Комисията отваря офертите по реда на тяхното постъпване и проверява съдържанието на постъпилите оферти съгласно обявените изисквания. Комисията проверява информацията, посочена в заявленията на участниците, за която има служебен достъп.

Комисията отстранява от конкурса участник:

1. който не е представил някой от изискуемите документи по чл. 18 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти ;

2. за когото се установи невярно деклариране на обстоятелство по чл. 18, ал. 1, т. 3 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти;

3. който е представил оферта, която е непълна или не отговаря на предварително обявените условия на възложителя.

Причините за отстраняване и отстранените участници се посочват в протокол.

Не се отварят и не се разглеждат ценовите предложения на участниците, които са отстранени от по-нататъшно участие, както и техническите предложения - при критерий икономически най-изгодна оферта. В открития конкурс комисията отваря пликове "Ценово предложение" на всички допуснати участници и съобщава всички направени предложения. Предложения, подадени в плик "Ценово предложение", които надвишават предварително обявената от възложителя начална цена, не участват в класирането.

Участниците, направили ценови предложения с 20 или повече на сто по-благоприятни от средната стойност на направените предложения от всички участници, представят на комисията в срок два /2/ работни дни от получаването на искането за това подробна писмена обосновка за образуването й. Комисията може да приеме писмената обосновка, когато са посочени обективни обстоятелства, свързани със:

1. оригинално решение за изпълнение на дейността;

2. предложеното техническо решение;

3. наличието на изключително благоприятни условия за участника;

4. икономичност при изпълнение на дейността.

Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

Комисията оценява предложенията на участниците съгласно критериите, посочени в документацията за участие в конкурса, а при открит конкурс определя класирания на първо и на второ място.

Комисията определя класирания на първо и на второ място участник в открития конкурс за конкретния обект, съобразно времето на подаване на офертата, когато двама или повече участници са предложили най-ниска цена - при критерий най-ниска цена.

Когато е подадена оферта само от един участник, комисията я разглежда и когато участникът отговаря на условията за допускане, включително предложението му е изготвено в съответствие с изискванията на възложителя, той се обявява за изпълнител.

Участниците, класирани на първо и на второ място, са длъжни от момента на попълването на декларацията по чл. 18, ал. 1, т. 3 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти до сключването на договора да уведомяват възложителя за всички настъпили промени в декларираните обстоятелства.

Заседанието на комисията при открития конкурс до изготвянето на протокола е публично.

Комисията съставя протокол за разглеждането, оценяването и класирането на участниците, който се предава на възложителя за утвърждаване ведно с цялата документация, събрана в хода на провеждането на открития конкурс. В 3 - дневен срок от получаване на протокола на комисията, възложителят го утвърждава, издава заповедта за обявяване на класирането и определяне на изпълнител или за прекратяване на процедурата, съобщава я на заинтересованите лица по реда на чл. 61 от Административнопроцесуалния кодекс /АПК/ и я публикува на интернет страницата си. Заповедите могат да се обжалват в срока и по реда на АПК. В 5 - дневен срок от влизането в сила на заповедта за обявяване на класирането и определяне на изпълнител, а в случай че е допуснато предварителното й изпълнение в 5 – дневен срок от издаването й, определеният за изпълнител участник следва да представи на възложителя документите по чл. 35, ал. 5 от Наредбата, а именно:

1. Всички необходими документи, доказващи обстоятелствата за техническа и кадрова обезпеченост, които е декларирал-**копие на талони за регистрация на горска и земеделска техника по реда на ЗРКЗГТ, копие от договори за наем /лизинг/ заем, ако техниката не е собствена и копие на удостоверение за правоспособност на работниците с придобита квалификация - трактористи ;**

2. Оригинал на учредена в полза на възложителя банкова гаранция за изпълнение на договора, в случай, че определеният за изпълнител е избрал такава форма;

3. Свидетелство за съдимост на физическото лице или на лицата, които представляват съответния участник съгласно Търговския закон или законодателството на държава – членка на Европейския съюз, или на друга държава – страна по Споразумението за Европейското икономическо пространство, където участникът е регистриран;

Документите следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение. Документите по т. 1 и т. 3 се представят и за подизпълнителите, в случаите когато е предвидено участието на такива.

**Последващи действия на комисията за проверка редовността и съответствието на представените документи по чл. 35, ал. 5 от Наредбата.**

В 3 – дневен срок от изтичането на срока по чл. 23, ал. 6 от Наредбата комисия, определена от възложителя, проверява редовността и съответствието на представените по чл. 35, ал. 5 от Наредбата, за което се изготвя протокол. Протоколът се утвърждава от възложителя в 3 –дневен срок и се публикува на интернет страницата на СЗДП ДП.

**Договор по ал. 1 не се сключва с участник, определен за изпълнител, който:**

1. В установения срок не представи документите по ал. 5 или представените документи не отговарят на условията за провеждане на процедурата.
2. Има парични задължения към държавата, установени с влязъл в сила акт на компетентен държавен орган;
3. Има парични задължения към съответното държавно предприятие, установени с влязъл в сила акт на компетентен държавен орган, когато възложител е държавно предприятие, съответно – има задължения към общината, установени с влязъл в сила акт на компетентен орган, когато възложител е община.

Когато за класирания на първо място и определен за изпълнител участник се установят горните обстоятелства възложителят издава заповед, с която определя за изпълнител класирания на второ място. По отношение на определения за изпълнител, класиран на второ място, се прилагат последователно разпоредбите на чл. 23, ал. 6 и чл. 35, ал. 5 и ал. 8 от Наредбата.

Когато в офертата на спечелилия участник е предвидено участие на подизпълнители, в договора се посочват условията, при които ще се осъществи изпълнението, както и редът за промяна на подизпълнителя.

В случаите на промяна на подизпълнителя изпълнителят предоставя на продавача в срок до 3 дни информация и документите по чл. 35, ал. 7 и по чл.18, ал. 1, т.3, б. от „а“ до „ж“ от Наредбата, като промяната се отразява в договора с допълнително споразумение.

Обектът, в който ще се осъществява дейността, както и извършената работа се предават и приемат с протокол, подписан от представители на двете страни. Когато за дейностите се изисква купувачът да има назначено лице, вписано в регистъра на чл. 235 от ЗГ, протоколът се подписва и от него. Подписаният протокол се утвърждава от продавача или от оправомощено от него длъжностно лице.

**ХIV. СЛУЧАИ НА ПРЕКРАТЯВАНЕ НА ОТКРИТИЯ КОНКУРС:**

1. Когато не е подадена нито една оферта;

2. Когато офертите, подадени от участниците, не отговарят на изискванията и условията на възложителя;

3. Когато първият и вторият класиран участник откажат да сключат договор;

4. Когато отпадне необходимостта от провеждане на открития конкурс в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

5. Когато са установени нарушения при откриването и провеждането, които не могат да бъдат отстранени, без това да промени условията, при които е обявен конкурсът;

6. Определеният за спечелил конкурса не представи някои от документите по чл.35, ал. 5;

7. Определеният за спечелил конкурса не представи гаранция за изпълнение по договора, в случай че е избрал да бъде банкова;

**XV. ОБЩИ ПРАВИЛА ЗА СКЛЮЧВАНЕ НА ДОГОВОР**

Договорът се сключва в 14 /четиринадесет/ дневен срок от влизане в сила на заповедта на директора на стопанството за определяне на изпълнител или в 14 /четиринадесет/ дневен срок от съобщаване на заповедта за определяне на изпълнител, когато е допуснато предварителното й изпълнение.

При неявяване или отказ на участника, определен за изпълнител, да сключи договор в посочения по-горе срок, не представяне на документите по чл. 35, ал. 5 от Наредбата или не доказване с тях на декларираните обстоятелства възложителят определя със заповед за изпълнител участника, класиран на второ място. Ако и той откаже да сключи договор в посочения срок, възложителят прекратява процедурата.

Договор не се сключва с участник, определен за изпълнител, който:

1. в срока по чл. 23, ал. 6 от Наредбата не представи горепосочените документи или не докаже с тях декларираните обстоятелства;

2. има парични задължения към държавата, установени с влязъл в сила акт на компетентен държавен орган;

3. има парични задължения към съответното ДП, установени с влязъл в сила акт на компетентен държавен орган, когато възложител е ДП.

**XVI. ОБЖАЛВАНЕ**

Заповедите за прекратяване на процедурата и за класиране на участниците на първо и второ място и определянето на изпълнител се обжалват в 14 дневен срок от връчването им чрез Директора на ДГС Оряхово, пред Административен съд - Враца, по реда предвиден в Административно-процесуалния кодекс. При наличие на разпореждане, с което се допуска предварителното им изпълнение по реда и при условията на чл. 60, ал. 1 от Административно-процесуалния кодекс изпълнението на заповедите не се спира при подадена жалба.

**XVII. ДОПЪЛНИТЕЛНА ИНФОРМАЦИЯ**

Участниците в конкурса могат да получават допълнителна информация по конкурсните документи на адреса на ТП ДГС Оряхово, лице за контакти Маргарита Иванова - лесничей, телефон 09171 / 24-19.

Процедурата е разработена при спазване на основните принципи и изисквания, залегнали в Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти и Закона за горите.

СЪГЛАСУВАНЕ НА ДОКУМЕНТАЦИЯТА в лесовъдската й част: /п/

инж. Емилия Тодорова – заместник -директор в ТП ДГС Оряхово

СЪГЛАСУВАНЕ НА ДОКУМЕНТАЦИЯТА в частта,

свързана с гаранциите и плащанията: /п/

Цецка Стоянова – РСО-гл. счетоводител в ТП ДГС Оряхово